

MTÜ LÄÄNEMAA RANNAKALANDUSE SELTS JUHATUSE KOOSOLEKU PROTOKOLL

 15.12.2023 nr.147

**Algus:** 17.00

**Lõpp:** 18.00

**Osalejad:** Taavi Suitsberg, Aivar Oruste, Mart Vahtel, Meelis Kaustel, Olev Silde, Ene Sarapuu

**Kutsutud:** tegevjuht Raina Jeeberg, revisjonikomisjoni liikmed Lauri Lilleoks ja Eedi Suurküla

**Puudusid:** Andres Habak, Kaido Erik, Madis Otsa

Juhatas: Taavi Suitsberg

Protokollis: Raina Jeeberg

Päevakord:

1. 2023. aasta kokkuvõte
2. Muud küsimused

**1. 2023. aasta kokkuvõte**

Tegevjuht **Raina Jeeberg** andis ülevaate möödunud aastast.

Suuresti möödus aasta strateegia ettevalmistamise tähe all.

Toimus 3 juhtrühma koosolekut.

Toimus üks üldkoosolek.

Juhatuse koosolekuid oli tänasega kokku 7, neist kaks e-kirja teel ning viis füüsilise kohtumise näol.

Lisandus 4 uut liiget (Jõevälja Talu OÜ, Varbla Puhkeküla AS, TCS Kopatööd OÜ, Taavi Mereväli) ning välja astus üks liige (FIE Jaak Otisalu). Aasta lõpu seisuga on ühingul 83 liiget.

Toimus kaks koolitusreisi:

- juhatuse liikmete koolitusreis ITECHMER 2023 kalandusmessi ja sealsete kalandusettevõtete külastamiseks (osales 4 juhatuse liiget);

- ühingu liikmete koolitusreis Virumaale (osalejaid 20).

Koostöös Kodukant Läänemaaga korraldati Haapsalu raudteejaamas traditsioonilist üritust Gurmeeturg.

Edukalt läbisime ka PRIA juhuvalimi alusel tehtud kontrollkäigu.

Osalesime kalanduspiirkondade suveseminaril Hiiumaal ning talveseminaril Värskas.

Ellu viidi kaks koostööprojekti:

- Avatud kalasadamate päev – projekti raames korraldati avatud kalasadamate päeva Sviby, Puise ja Dirhami sadamates. Kalanduse teabekeskus korraldas päeva Nõva sadamas ning täiendavalt korraldati üritust ka Topu sadamas.

- Kalanduse ja rannaturismi teemaline õppereis koostöös MTÜ Hiiukalaga, kus külastati Hispaania Barcelona ja Tarragona kalanduspiirkondi (osalejaid 13).

Viidi läbi kormoranide munade õlitamine Kingissepa laiul.

Otsustati:

Võtta informatsioon teadmiseks

Hääletustulemus:

Poolt: 6

Vastu: 0

Erapooletud: 0

**2. Muud küsimused**

Täiendavaid küsimusi ja teemasid ei olnud ega tõstatunud ka kohapeal.